stanford-oval/wikipedia huggingface dataset:
Conde de Venadito (1888)
Palvelus

Espanjan ja Yhdysvaltain sodan alkaessa alus oli 20. huhtikuuta  Havannassa. Aluksen ensimmäinen sotatoimi oli Havannan puolustus, kun se lähti merelle 14. toukokuuta Nueva Españan kanssa. Alus avasi tulen kohti Yhdysvaltain laivaston tykkiveneitä, jotka vetäytyivät hieman kauemmas. Conde de Venadito, Nueva España, Aguila ja Flecha vetäytyivät pimeän laskeutuessa. Yöllä Yhdysvaltain laivaston alukset valtasivat sataman.
Alus poistettiin alusluettelosta vuonna 1907 ja se upotettiin maalilaivana vuonna 1936.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Spanish cruiser Conde del Venadito
Käännös suomeksi
Chatma

| Chatma Tamikrest |
| --- | --- | --- |

Studioalbumin tiedot
 Studio : Sono Studio Nouzov, Tšekki
 Julkaistu: 13. syyskuuta 2013
 Tuottaja(t): Chris Eckman
 Tyylilaji: maailmanmusiikki
 Kesto: 41.49
 Levymerkki: Glitterbeat (GBLP 007)
Tamikrestin muut julkaisut
| Toumastin 2011 | Chatma 2013 | Taksera 2015 |
Chatma on malilaisen Tamikrest-yhtyeen albumi, joka julkaistiin vuonna 2013.
Kappaleet

Kaikki kappaleet Ousmane Ag Mossa.
Tisnant An Chatma – 4.51
Imanin Bas Zihoun – 3.23
Itous – 3.26
Achaka Achail Aynaian Daghchilan – 4.11
Djanegh Etoumast – 3.56
Assikal – 4.48
Toumast Anlet – 5.13
Tarhamanine Assinegh – 4.28
Adounia Tabarat – 2.36
Timtar – 4.53
Kokoonpano

Cheick Tiglia – basso, laulu
Aghaly Ag Mohamedine – djembe, calabash, laulu
Ibrahim Ag Ahmed Salim – kitara, calabash
Paul Salvagnac – kitara, dobro
Wonou Walet Sidati – laulu
Ousmane Ag Mossa – laulu, kitara
Cobden–Chevalierin kauppasopimus

Henry Palmerston puhuessaan alahuoneessa Cobden–Chevalierin kauppasopimuksen keskusteluiden aikana helmikuussa 1860.
Cobden–Chevalierin kauppasopimus on vuonna 1860 Ison-Britannian ja Ranskan välillä solmittu sopimus, jonka niin sanottu suosituimmuuslause edisti merkittävästi vapaakauppaa ja alhaista tullisuojelua.
Suosituimmuuslausekkeen (most favored nation clause) soveltaminen laajeni pian eri valtioiden välisiin kauppasopimuksiin. Se on siitä lähtien ollut keskeinen ulkomaankauppapoliittinen väline.
Lausekkeen mukaan maan A maalle B myöntämä suosituimmuusasema merkitsee, että jos maa A antaa jonkin kauppaedun, yleensä tullialennuksen, maalle C, tämä etu koskee siten ilman eri sopimusta myös maan B tuotteita.
Vuoteen 1908 mennessä Isolla-Britannialla oli tällainen sopimus jo 46 valtion kanssa, ja se käsitti myös siirtomaissa valmistettuja tuotteita. Saksalla ja Ranskalla oli sopimuksia jonkin verran vähemmän.
Chattahoochee Hills

| Chattahoochee Hills |
| --- | --- |
 Chattahoochee Hillsin kaupungintalo

Valtio:  Yhdysvallat
Osavaltio:  Georgia
Piirikunta:  Fulton
Pinta-ala:  
 – Kokonaispinta-ala:  153,50 km²
 – Josta vettä:  2,81 km² 
Väkiluku (2020):  2 950
 – Väestötiheys:  19 as./km²
 
 https://www.chatthillsga.us 
Infobox OKVirheellinen NIMI-arvo: 
Chattahoochee Hills (aiemmin Chattahoochee Hill Country) on kaupunki Yhdysvalloissa Georgian osavaltiossa. Sen väkiluku oli 2 950 vuonna 2020. Kaupunki sijaitsee Fultonin piirikunnan eteläosassa. Chattahoochee Hills kuuluu Atlantan suurkaupunkialueeseen. kaupunki perustettiin  vuonna 2007 nimellä Chattahoochee Hill Country, ja se vaihtoi seuraavana vuonna nimekseen Chattahoochee Hills.
Väestö

Vuonna 2020 Chattahoochee Hillsin 2 950 asukkaasta valkoisia oli 69,8 %, mustia 22,1 %, aasialaisia 0,3 % ja alkuperäisasukkaita 0,3 %. Asukkaista 1,8 % kuului johonkin muuhun rotuun ja 5,7 % asukkaista kuului kahteen tai useampaan rotuun. Asukkaista 14,5 % puhui kotonaan jotain muuta kieltä kuin englantia, ja 3,5 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Chattahoochee Hills Wikimedia Commonsissa
HAARP (albumi)

| HAARP Muse |
| --- | --- | --- |

Livealbumin tiedot
 Äänitetty : 16. ja 17. kesäkuuta 2007 Wembley Stadium, Lontoo, Englanti
 Julkaistu: 17. maaliskuuta 2008
 Formaatti: CD & DVD
 Tuottaja(t): Muse
 Tyylilaji: vaihtoehtorock, progressiivinen rock
 Kesto: 71.58 (CD) 99:25 (DVD)
 Levy-yhtiö: Helium-3/A&E Records, Warner Brothers Records
Listasijoitukset
  #21  #3  #27  #12  Suomen virallinen lista: #9  #3  #5  #6  #2  #4  #2  #2  #2  Billboard 200: #46
Musen muut julkaisut
| Black Holes & Revelations 2006 | HAARP 2008 | The Resistance 2009 |
HAARP on brittiläisen vaihtoehtorockyhtye Musen livealbumi, joka julkaistiin 17. maaliskuuta 2008. Albumin CD-osa sisältää yhtyeen esiintymisen Wembley Stadiumilla 16. kesäkuuta 2007, ja DVD-osa esiintymisen 17. kesäkuuta.
Julkaisu ja promootio

Ennen albumin julkaisua yhtye julkaisi osan DVD:llä olevista kappaleista verkossa. Kappaleen "Unintended" täysi esitys julkaistiin yhtyeen virallisilla sivuilla jouluaattona, 24. joulukuuta 2007. Julkaisun kerrottiin olevan "pientä esimakua tulevasta DVD:sta". 11. tammikuuta 2008 ilmoitettiin uudesta minisivustosta osoitteessa www.he-3.mu (Arkistoitu – Internet Archive), jolla näytettiin kuusi pikkukuvaa lyhyistä videopätkistä DVD:ltä. 17. maaliskuuta mennessä kaikki kuusi videopätkää lisättiin sivustolle. Videoissa olivat kappaleet "Knights of Cydonia", "Supermassive Black Hole", "Feeling Good", "New Born", "Blackout" ja kappaleen "Stockholm Syndrome" loppuriffi. Hieman myöhemmin "Feeling Good" julkaistiin kokonaisena radio- ja televisioasemilla. Näitä julkaisuja ei kuitenkaan mainostettu virallisella sivulla. Brittiläiset Vue-elokuvateatterit järjestivät erikoisnäytöksiä konsertista teräväpiirtona.
Erikoisversio HAARP:sta sisältää tavallisen julkaisun lisäksi backstage-materiaalia ja postikortteja, joissa on kuvat yhtyeen kolmesta jäsenestä.
Kappalelistat > CD

Intro – 1.45 ("Ritarien tanssi" Romeo ja Julia -baletista.)
Knights of Cydonia – 6.38
Hysteria – 4.19
Supermassive Black Hole – 4.01
Map Of The Problematique – 5.23
Butterflies & Hurricanes – 5.57
Invincible – 6.16
Starlight – 4.14
Time Is Running Out – 4.24
New Born – 8.16
Unintended – 4.36
Micro Cuts – 3.47
Stockholm Syndrome – 7.38
Take A Bow – 4.42
Kappalelistat > DVD

Intro – 1.50 ("Ritarien tanssi" Romeo ja Julia -baletista.)
Knights of Cydonia – 6.29
Hysteria – 4.11
Supermassive Black Hole – 4.12
Map Of The Problematique – 5.08
Butterflies & Hurricanes – 6.13
Hoodoo – 3.32
Apocalypse Please – 4.45
Feeling Good – 3.46
Invincible – 5.49
Starlight – 4.14
Improv – 0.52
Time Is Running Out – 4.30
New Born – 9.16
Soldier's Poem – 2.19
Unintended – 4.42
Blackout – 5.02
Plug In Baby – 4.27
Stockholm Syndrome – 8.06
Take A Bow – 10.00 (sisältää lopputekstit)
Arvostelut

AbsolutePunk: 90%
Allmusic:
Desibeli.net:
Pitchfork Media: 6.5/10
Soundi:
Aiheesta muualla

muse.mu - Musen virallinen sivusto
HAARP MuseWikissä (Arkistoitu – Internet Archive)
Muse
| --- | --- |
Studioalbumit:   Showbiz  Origin of Symmetry  Absolution  Black Holes and Revelations  The Resistance  The 2nd Law  Drones  Simulation Theory  Will of the People 
Kokoelmat ja konserttitallenteet:   Hullabaloo Soundtrack  Absolution Tour  HAARP  Live at Rome Olympic Stadium 
Demot ja EP:t:   This Is A Muse Demo  Muse  Muscle Museum  Random 1-8  Dead Star/In Your World  Summer Stadiums 2010  Live at Köln Gloria Theatre
Heinävaara

Heinävaara tarkoittaa seuraavia paikkoja:
Heinävaara, kaupunginosa Espoossa
Heinävaara, kylä, taajama ja kaupunginosa Kiihtelysvaarassa Joensuussa)
Heinävaara, rautatieliikennepaikka Kiihtelysvaarassa Joensuussa
Heinävaara, kylä Juuassa
Heinävaara, kylä Kontiolahdella
Heinävaara, kylä Kuhmossa
Heinävaara, kylä Kuusamossa
Heinävaara, kylä Lieksassa
Heinävaara, kylä Nurmeksessa
Heinävaara, kylä Puolangalla
Heinävaara, kylä Sotkamossa
Heinävaara, kylä Suomussalmella
Heinävaara, kylä Valtimolla.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Heinävaara”, voi hakea sivunnimihaulla, laajalla sivunnimihaulla tai tekstihaulla.
Chathaminsieppo

| Chathaminsieppo |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Pensassiepot Petroicidae
Suku::  Kaunosiepot Petroica
Laji::  traversi
Kaksiosainen nimi
 Petroica traversi  (Buller, 1872) 
Katso myös
   Chathaminsieppo Wikispeciesissä   Chathaminsieppo Commonsissa 
Infobox OKNimi-testi OKIUCN-testi OK: 
Chathaminsieppo (Petroica traversi) on pensassieppojen heimoon kuuluva varpuslintu.
Koko ja ulkonäkö

Chathaminsieppo on pieni, täysin mustan höyhenpeitteen omaava, laululintu. Sieppo kasvaa noin kymmenen senttimetrin kokoiseksi, niillä on lyhyt, musta nokka ja pitkät, ohuet, tummanharmaat jalat. Uros ja naaras ovat samannäköisiä, joskin naaraslinnut ovat usein pienempikokoisia.
Levinneisyys

Chathaminsieppoa tavataan kotoperäisenä Chathamsaarilla. Laji väheni nopeasti 1800-luvun lopulla ja vuonna 1980 lajin populaatio oli vain viisi yksilöä: kolme koirasta ja kaksi naarasta. Se on kuitenkin runsastunut tästä ja vuonna 2021 sen kannaksi arvioitiin noin 370 aikuista yksilöä. Laji on kuitenkin edelleen luokiteltu erittäin uhanalaiseksi.
Chathaminsieppo on käynyt läpi vakavan pullonkaulailmiön, sillä kaikki elossa olevat siepot ovat yksittäisen naaraan jälkeläisiä.
Hawala

1. A antaa rahan (punainen) X:lle ja kertoo tälle tunnussanan (sininen).

 2.a A kertoo B:lle tunnussanan. 

2.b X kertoo tahollaan tunnussanan M:lle. 

3.a B ilmoittaa tunnussanan M:lle ja ... 

3.b ... osoittaa olevansa oikeutettu saamaan suorituksen M:ltä. M luovuttaa rahan B:lle.
Hawala on epävirallinen pankkien kaltainen rahansiirtojärjestelmä Lähi-idässä, Pohjois- ja Koillis-Afrikassa sekä Etelä-Aasiassa. Hawala-järjestelmällä on taustansa islamilaisessa perinteessä ja oikeudessa.
Hawala-järjestelmässä rahaa siirretään maasta toiseen kun käytettävissä ei ole virallista ja toimivaa pankkijärjestelmää.
Järjestelmässä asiakas antaa maassa A käteisrahaa hawala-"pankkiiri" X:lle ja saa vastineeksi velkatunnisteen. Asiakas matkustaa maahan B, johon haluaa varansa siirtää (tai lähettää velkatunnisteen maassa B olevalle perheelleen) ja esittää velkatunnisteen paikalliselle hawala-"pankkiirille" M, joka antaa asiakkaalle varat kyseessä olevan maan valuutassa vähennettynä kuluilla. X ja M hoitavat saamis-velkasuhteensa muun liiketoimintansa yhteydessä, esimerkiksi X maksaa M:lle olemattomasta tavaratoimituksesta asiakkaan käteissuorituksen määrän vähennettynä kuluilla.
Chunyun

Näkymä Pekingin läntiselle rautatieasemalle vuoden 2009 chunyunin aikaan
Chunyun (yksink.: 春运; perint.: 春運; pinyin: Chūnyùn) tarkoittaa kiinalaisen uudenvuoden aikaan tapahtuvaa erittäin kiivasta matkustusajankohtaa. Vuonna 2006 ajankohtana tehtiin yli 2 miljardia matkaa ja ilmiötä on kuvattu maailman laajimmaksi vuosittaiseksi muuttoliikkeeksi. Ruuhkat kohdistuvat erityisesti rautatieliikenteeseen. Matkustus alkaa yleensä 15 päivää ennen uutta vuotta ja kestää noin 40 päivää ja se on synnyttänyt useita sosiaalisia ongelmia.
Alkuperä

Chunyun-ilmiön taustalla on kolme pääasiallista syystä.
Kiinassa perheet kokoontuvat perinteisesti yhteen viettämään uutta vuotta. Muualla töissä tai opiskelemassa asuvat palaavat kotiseuduilleen. 1970-luvun lopulla tehtyjen talousuudistusten myötä on syntynyt uusia työmahdollisuuksia, jotka kuitenkin ovat usein kaukana ihmisten alkuperäisiltä kotiseuduilta. Taloudelliset erityisalueet, kuten Shenzhen, Shanghai ja Peking ja rannikon varakkaat alueet tarjoavat työmahdollisuuksia ja parempia elinmahdollisuuksia ylipäätään. Tämän seurauksena on viime vuosikymmenten aikana syntynyt länsimaissa teollisen vallankumouksen aikana tapahtunutt muuttoliikettä vastaava kehitys. Vuonna 1990 siirtotyöläisten määräksi arvioitiin 50 miljoonaa ja vuonna 2000 epävirallisten arvioiden mukaan 150–200 miljoonaa. Chunyunin aikana useat heistä palaavat kotiseuduilleen.
Kiinan koulujärjestelmän uudistukset ovat lisänneet yliopisto-opiskelijoiden määrää. Kuten työpaikat, myös yliopistot sijaitsevat usein kasvukeskuksissa ja monet joutuvat muuttamaan uudelle paikkakunnalle. Kiinalainen uusivuosi ajoittuu yleensä samaan aikaan yliopistojen talviloman kanssa. Vuonna 2006 chunyunin aikana matkusti 194 miljoonaa henkilöä junalla joista 6,95 miljoonaa oli opiskelijoita.
Kiinalainen uusivuosi on toinen viikonmittaisista kansallisista loma-ajoista (toinen on Kiinan itsenäisyyspäivän aikaan lokakuun alussa) ja monet matkustavat lomalle. Kotimaan turismi on kiinassa suositumpaa kuin koskaan ja myös tämä kasvattaa omalta osaltaan matkustajamääriä.
Nämä tekijät kärjistävät liikennejärjestelmien ongelmia. Rautatieverkon kapasiteetti on liian pieni nykyisille matkustajamäärille, eikä se myöskään ole tarpeeksi kattava mikä aiheuttaa kuormitusta linja-autoliikenteeseen, jossa ongelmina ovat huonokuntoiset tiet ja vanhentunut kalusto.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Chunyun
Käännös suomeksi
Coimbatoren pommi-isku

| Coimbatoren pommi-isku |
| --- | --- |
Paikka:  Coimbatore, Tamil Nadu, Intia
Kohde:  L.K. Advani
Ajankohta:  14. helmikuuta 1998  13:30 - 15:40
Kuolleita:  58
Haavoittuneita:  ainakin 200
Epäilty/epäillyt:  Al Ummah
Coimbatoren pommi-isku oli terroriteko Intiassa Tamil Nadun osavaltiossa vuonna 1998. Kaksitoista räjähdystä eri puolilla kaupunkia surmasivat 58 henkeä ja yli 200 loukkaantui. Iskut tehtiin 14. helmikuuta 1998 lähellä paikkaa, jossa Bharatiya Janata Party (BJP)-puolueen puheenjohtajan LK Advanin piti pitää puhe. Advanin lento oli kuitenkin myöhässä eikä hän ollut räjähdyspaikan lähellä.
Tutkijoiden mukaan Advanin surmaaniseksi perustettiin salaliitto, koska näin ajateltiin kostettavan kaupungissa edellisenä vuonna surmattujen muslimimiesten kuolema.
Kaikkiaan 166 henkeä syytettiin osallisuudesta tekoon. Näistä kahdeksan vapautettiin ja 158 tuomittiin eripituisiin vankeusrangaistuksiin. Oikeudenkäynnit kestivät 9 vuotta. Ankarimman tuomion sai kielletyn Al Umma-nimisen radikaalin muslimiryhmän johtaja  SA Basha, jota pidettiin iskujen suunnittelijana. Sen sijaan toinen tunnettu syytetty, puoluejohtaja Abdul Nasser Madani, vapautettiin syytteistä.
Hawalli

Kuwaitin kartta ja Hawallin sijainti.
Hawalli (arab. حولي‎) on yksi kuudesta Kuwaitin kuvernementista. Hawallissa oli vuoden 2001 ennusteen mukaan 488 294 asukasta..
Hawalli koostuu seuraavista alueista:
Salmiya
Hawallin alue
Jabriya
Bayan alue
Salwa
Mishref
Chupa Chups

| Chupa Chups, S> A.U |
| --- | --- |

Yritysmuoto:  osakeyhtiö
Perustettu:  1958
Toimitusjohtaja:  Xavier Bernat
Kotipaikka:  Barcelona, Espanja
Toimiala:  makeiset
Henkilöstö:  2 000
Kotisivu:  chupachups.com
Infobox OKVirheellinen NIMI-arvo: 
Chupa Chups-tikkareita
Chupa Chups on espanjalainen makeisvalmistaja, jonka pääasiallinen tuote on tikkukaramellit. Yhtiön perusti Enric Bernat Barcelonassa vuonna 1958. Nimi Chupa Chups tulee espanjan kielen verbistä ”chupar” (suom. imeskellä). Yhtiön nykyisenlaisen logon suunnitteli Salvador Dalí vuonna 1969.
Chupa Chups on ollut vuodesta 2006 lähtien alankomaalais-italialaisen Perfetti Van Mellen täysin omistama tytäryhtiö. Vuonna 2006 yhtiöllä oli 2 000 työntekijää ja sen liikevaihto oli 500 miljoonaa euroa.
Aiheesta muualla

Chupa Chupsin sivusto
Cis

Cis voi tarkoittaa:
Cis, ylennetty C-sävel
cis-, etuliite, joka viittaa tämänpuoleiseen, samanpuoleiseen (esimerkiksi joissain paikannimissä, tietynlaisten orgaanisten yhdisteiden nimissä tai sanassa cissukupuolisuus)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cis”, voi hakea sivunnimihaulla, laajalla sivunnimihaulla tai tekstihaulla.
Chathamsaaret

| Chathamsaaret |
| --- | --- |
 Chathamsaarten kartta.
Merialue:  Tyynimeri
Suurin saari:  Chatham
Muita saaria:  Pitt
Pinta-ala:  966 km²
Valtio
Valtio:   Uusi-Seelanti
Väestö
Väkiluku:  750
Asutuskeskukset:  Waitangi
Tärkein kieli:  englanti
Chathamsaaret (morioriksi Rēkohu, maoriksi Wharekauri) ovat Uudelle-Seelannille kuuluva noin kymmenestä saaresta koostuva saariryhmä noin 800 kilometriä Eteläsaarella sijaitsevasta Christchurchin kaupungista itään. Saaret ovat kuuluneet virallisesti Uudelle-Seelannille vuodesta 1842 lähtien. Chathamsaarten pinta-ala yhteensä on 966 neliökilometriä. Kaikki asutus on ryhmän kahdella suurimmalla saarella, Chathamilla ja Pittillä. Saaret on nimetty HMS Chatham -laivan mukaan.
Maantiede

Chathamsaaret ovat ilmestyneet merestä vasta noin 4 000 000 vuotta sitten. Chathamsaaren maaperä on pääasiassa kalkkikiveä, basalttia ja hiekkaa. Chathamsaarta ympäröi useita tuliperäisiä saaria, joiden yhteenlaskettu pinta-ala Chathamsaaren kanssa on noin 950 neliökilometriä. Saarten ilmasto on viileä ja kostea. Lämpötila ei juuri vaihtele vuodenaikojen mukana. Saarten endeeminen eliöstö on läheistä sukua Uuden-Seelannin ja lähimpien subantarktisten saarten eliöstöille. Ehkä tunnetuin saarilla kasvava endeeminen kasvi on Myosotidium hortensia. Endeemisistä eläimistä saarilla elää muun muassa makeanveden kala Neochanna rekohua, sekä useita lintu- ja hyönteislajeja.
Historia

Chathamsaarten ensimmäisiä asukkaita olivat moriorit. Moriorien esi-isät saapuivat saarille Uudesta-Seelannista vuoden 1500 paikkeilla, vaikkakin heidän perimätietonsa mukaan saarella oli asukkaita jo ennen heitä. Enimmillään morioreita oli saarilla noin 2 000. Marraskuussa 1791 brittiläinen alus Chatham joutui sivuun kurssiltaan ja ajautui Chathamsaarille. Luutnantti William Broughton julisti saaren kuuluvaksi Isolle-Britannialle ja nimesi saaret Chathamsaariksi. 1800-luvulta lähtien saarilla kävi valaanpyytäjiä, jotka toivat saarille tauteja. Vuonna 1835 saarille tuli noin 900 maoria, jotka alistivat paikalliset moriorit. Moriorien määrä hupeni nopeasti ja vuonna 1862 heitä oli enää 101. Vuonna 1870 maat jaettiin suureksi osaksi maoreille moriorien jäädessä ilman maata. Moriorit ovat sittemmin saaneet oikeuksia maihin Chathamsaarilla.
Väestö

Chathamsaarilla asuu noin 600 asukasta, joista noin 30 Pitt-saarella. Saaren asukkaista 65,6 prosenttia kuului vuoden 2006 väestönlaskennan mukaan eurooppalaistaustaisiin etnisiin ryhmiin ja 64,2 prosenttia kuului maoreihin. Väestönlaskennoissa henkilöt saattoivat ilmoittaa kuuluvansa useampaan kuin yhteen etniseen ryhmään.  Moriorit luetaan kuuluviksi maoreihin. Saarella puhutut kielet ovat englanti ja maori.
Myosotidium hortensia.
Moriorien puukaiverrus.
Halkominen

Halkominen on kiinteistötoimitus, jossa kiinteistö jaetaan sen osakkaiden kesken heidän omistamiensa osuuksien mukaan uusiksi kiinteistöiksi. Halkomisessa ei jää kantatilaa. Halkominen voidaan muuttaa lohkomistoimitukseksi jakosopimuksella.
Osuus kiinteistöön voi olla ilmaistu murtolukuna tai desimaalilukuna. Yksinkertaisia jakomalleja ovat tilushalkominen ja kokonaisarvohalkominen. Ensimmäisessä kiinteistö jaetaan jyvittämällä pinta-ala ja jälkimmäisessä määrittämällä jokaiselle samanarvoinen määräosa.
Aiheesta muualla

Kiinteistönmuodostamislaki (554/1995), 7. luku
Maanmittauslaitos: halkominen (Arkistoitu – Internet Archive)
Maanjaot Suomessa
| --- | --- |
Maanjako:   Lohkojako  Sarkajako  Isojako  Uusjako 
Muuta:   Halkominen  Lohkominen  Tilusvaihto  Vainiopakko 
Kiinteistötoimitus
| --- | --- |
Mittaaminen ja muut: kiinteistönmääritys | rajankäynti • rakennusmaan järjestely • tietoimitus • maastoliikennelain mukainen reittitoimitus
Kiinteistön muodostaminen: lohkominen • halkominen • tilusvaihto tai alueen siirtäminen • tilusjärjestely • erillisen vesijätön ja muun erillisen alueen tilaksi muodostaminen tai kiinteistöön liittäminen • yhteisen alueen muodostaminen, siirtäminen tai jakaminen • yhteisalueosuuden siirtäminen ja tilaksi muodostaminen | yhteisen alueen liittäminen kiinteistöön • uusjako • yhteismetsän muodostaminen
Rasitetoimitus: rasitetoimitus (katso Rasite)
Entisiä toimituksia: isojako • tontinmittaus • yleisen alueen mittaus
Hawar Mulla Mohammed

| Henkilötiedot |
| --- | --- | --- |
Koko nimi: Hawar Mulla Mohammed Taher Zibari
Syntymäaika: 1. kesäkuuta 1981
Syntymäpaikka: Mosul,  Irak
Pelipaikka: laitahyökkääjä
Pituus: 177 cm
Seura
Seura: Anorthosis Famagusta FC
Pelinumero: 11 (maajoukkue) 19 (seurajoukkue)
Junioriseurat
1998-2000:  Mosul FC
Seurat
| Vuodet | Seura | O (M) |
| 2000-2005 2005-2006 2006-2007 2007 2007 2008 2008-2009 |  Al-Quwa Al-Jawiya  Al-Ansar  Apollon Limassol  Al-Ain FC  Al-Khor SC  Al-Ansar  Anorthosis Famagusta FC |   16 (5) 15 (6) 13 (6) 11 (5) 22 (6) |
Maajoukkue
| 2001- |  Irak | 72 (15) |
 Seurajoukkueuran tilastot kattavat vain kansalliset sarjat, päivitetty 7.6.2009.  Maajoukkueuran tilastot päivitetty 7.6.2009.
Hawar Mulla Mohammed (s. 1. kesäkuuta 1981 Mosul) on irakilainen ammattilaisjalkapalloilija. Hänen pelipaikkansa on laitahyökkääjä. Hawar pelaa kyproslaisessa Anorthosis Famagustassa ja hän on edustanut Irakin maajoukkuetta 71 maaottelussa. Hän oli mukana Aasian-mestaruuden 2007 voittaneessa joukkueessa ja Ateenan olympialaisissa 2004. Hänet valittiin Irakin vuoden jalkapalloilijaksi vuonna 2005.
Hartolan yhtenäiskoulu

Hartolan yhtenäiskoulu on yhtenäiskoulu Hartolassa. Koulussa opiskelee noin 150 oppilasta. Koulussa työskentelee 14 opettajaa ja seitsemän koulunkäynninohjaajaa. Koulun rehtori on Tiina Kotila-Paaso.
Charles Gravier de Vergennes

Charles Gravier de Vergennes, Antoine-François Callet’n maalaama muotokuva.
Charles Gravier de Vergennes (28. joulukuuta 1719 Dijon – 13. helmikuuta 1787 Versailles) oli ranskalainen kreivi, diplomaatti ja valtiomies, joka toimi Ranskan ulkoministerinä vuosina 1774–1787 ja samalla Ranskan hallituksen tosiasiallisena johtajana vuosina 1781–1787. Hänen aloitteestaan Ranska tuki kapinallisia siirtokuntia Yhdysvaltain vapaussodassa heikentääkseen kilpailijaansa Isoa-Britanniaa.
Ura diplomaattina

Vergennesin isä oli Dijonin parlamentin (korkean tuomioistuimen) puheenjohtaja. Vergennes aloitti diplomaatinuransa setänsä Théodore Chevignard de Chavignyn alaisena työskentelemällä vuosina 1740–1745 Ranskan lähetystöissä Lissabonissa ja Frankfurtissa. Hänet nimitettiin Ranskan lähettilääksi Trieriin vuonna 1750 ja Hannoveriin vuonna 1752. Vuosina 1755–1768 Vergennes oli lähettiläänä (vuodesta 1756 suurlähettiläänä) Konstantinopolissa. Seitsenvuotisen sodan aikana hän puolusti Ranskan liittoa Turkin perinteisen vihollisen Itävallan kanssa, ja sodan päätyttyä hän pyrki lietsomaan Turkin ja Venäjän välisiä jännitteitä. Hänet kutsuttiin takaisin kotimaahan Venäjän–Turkin sodan puhjettua vuonna 1768.
Vergennes ei ollut ulkoministeri Étienne François de Choiseulin suosiossa ja joutui muutamaksi vuodeksi syrjään, mutta Choiseulin kukistuttua hänet nimitettiin suurlähettilääksi Tukholmaan vuonna 1771. Hän pyrki alkuun edistämään Ruotsin puolueiden välistä sovintoa. Vergennes avusti kuningas Kustaa III:n elokuun 1772 vallankaappausta, joka kumosi vapauden ajan valtiosäännön ja vahvisti kuninkaan valtaa. Vergennes ei aluksi ollut kiinnostunut kaappaussuunnitelmasta, mutta Ranskan ulkoministeri d’Aiguillonin yllytettyä kuningasta ryhtymään siihen Vergennes välitti hanketta koskeneet neuvottelut Kustaa III:n ja Ludvig XV:n välillä sekä järjesti rahaa sen toteutukseen.